প্রসূন বন্দ্যোপাধ্যায় বা প্রসূন ব্যানার্জী হলেন একজন ভারতীয় প্রাক্তন পেশাদার ফুটবলার এবং রাজনীতিবিদ যিনি হাওড়া থেকে লোকসভার সাংসদ হিসেবে দায়িত্ব পালন করছেন। তিনি একজন অর্জুন পুরস্কার বিজয়ী (১৯৭৯)। এছাড়াও প্রদীপ কুমার ব্যানার্জির ছোট ভাই প্রসূন আন্তর্জাতিক টুর্নামেন্টে ভারতের জাতীয় ফুটবল দলের অধিনায়ক ছিলেন।  খেলোয়াড়ী জীবন  তিনি ভারতের অনূর্ধ্ব-২০ দলের সহ-অধিনায়ক ছিলেন যেটি থাইল্যান্ডে ১৯৭৪ এএফসি যুব চ্যাম্পিয়নশিপ শিরোপা জিতেছিল।  ব্যানার্জি তার ক্লাব ফুটবল ক্যারিয়ার শুরু করেন কলকাতা ফুটবল লিগ ক্লাব কিদারপুরের সাথে।  তিনি আরিয়ানদের হয়েও খেলেছেন। সেন্ট্রাল ডিফেন্সিভ মিডফিল্ডার হিসেবে মোহনবাগানের সর্বকালের সেরা একাদশ দলে অন্তর্ভুক্ত হন। তিনি এশিয়ান অল-স্টার একাদশের হয়ে খেলা দ্বিতীয় ভারতীয় ছিলেন। তিনি এশিয়ান অল-স্টার একাদশের হয়ে ব্রাজিলের বিপক্ষে দুটি ম্যাচ খেলেছেন এবং জিকো, এডার, ফ্যালকাও, সক্রেটিস এবং অন্যান্যদের বিপক্ষে খেলেছেন। তিনি ১০০টি ফুটবল ম্যাচে ভারতের প্রতিনিধিত্ব করার জন্য লিমকা বুক অব রেকর্ডে অন্তর্ভুক্ত হন।   প্রারম্ভিক জীবন  প্রসূন বিংশ শতাব্দীর ভারতের খেলোয়াড় এবং প্রাক্তন জাতীয় কোচ প্রদীপ কুমার ব্যানার্জির ছোট ভাই। তিনি কলকাতা বিশ্ববিদ্যালয়ের থেকে স্নাতক পাশ করেন। রাজনীতি কর্মজীবন ২০১৩ সালে, তিনি তৃণমূল কংগ্রেসের টিকিটে হাওড়া সদর সংসদীয় আসনের উপনির্বাচনে জয়লাভ করেন এবং এইভাবে ভারতের (লোকসভা) সংসদ সদস্য হওয়া প্রথম পেশাদার ফুটবলার হয়ে ওঠেন। তিনি তার প্রতিপক্ষ, বামফ্রন্টের শ্রীদীপ ভট্টাচার্যকে ২৭,০০০ ভোটের বেশি ভোটে পরাজিত করে আসনটি জিতেছিলেন। তিনি ২০১৪ সালে ১৬ তম লোকসভায় পুনরায় নির্বাচিত হন।    বিতর্ক  ২০১৫ সালে কলকাতার এক ট্রাফিক কনস্টেবলকে চড় মারার অভিযোগ ওঠে মমতা বন্দ্যোপাধ্যায়ের বিরুদ্ধে।  জানা গিয়েছে, মমতা বন্দ্যোপাধ্যায়ের গাড়ি 'নো ইউ-টার্ন' বিধি লঙ্ঘন করায় গাড়ি থামান তারাগতি বিশ্বাস নামে ওই কনস্টেবল।  ক্যারিয়ার পরিসংখ্যান  ভারত জাতীয় দল  অভিষেক: ২৬ জুলাই ১৯৭৪ বনাম মালয়েশিয়া, কুয়ালালামপুরে মারদেকা কাপে (গৌতম সরকারের বদলি হিসেবে মাঠে নামেন প্রসূন বন্দ্যোপাধ্যায়)। ম্যাচের সংখ্যা – ৪৯টি অধিনায়ক হিসেবে খেলা ম্যাচের সংখ্যা – ৫টি গোল করেন - ৩টি  আন্তর্জাতিক টুর্নামেন্ট  এশিয়ান গেমস – ১৯৭৪, ১৯৭৮, ১৯৮২ মারদেকা কাপ (কুয়ালালামপুর) – ১৯৭৪, ১৯৮১, ১৯৮২ প্রাক অলিম্পিক – ১৯৮০ (অধিনায়ক) নেহেরু কাপ - ১৯৮২ কিংস কাপ (ব্যাংকক) – ১৯৭৭, ১৯৮১ প্রেসিডেন্টস কাপ (সিউল) – ১৯৮২ আগা খান গোল্ডকাপ (ঢাকা)- ১৯৭৭  অন্যান্য অর্জন  প্রসূন বন্দ্যোপাধ্যায় সাব্বির আলীর সাথে ভারতীয় যুব দলের যুগ্ম অধিনায়ক ছিলেন, যা ব্যাংককে এশিয়ান যুব ফুটবল টুর্নামেন্টে ইরানের সাথে যুগ্ম চ্যাম্পিয়ন হয়েছিল।  বাংলা  সন্তোষ ট্রফি- ১৯৭৪, ১৯৭৫, ১৯৭৬, ১৯৭৭, ১৯৭৮, ১৯৭৯ (অধিনায়ক), ১৯৮২ গোল করেন - ৩টি চ্যাম্পিয়নশিপ জয়ী - ১৯৭৫, ১৯৭৬, ১৯৭৭, ১৯৭৮, ১৯৭৯ (অধিনায়ক) এবং ১৯৮২ (যৌথ) - ৬ বার  ক্লাবসমূহ   মোহনবাগান – ১৯৭৪, ১৯৭৫, ১৯৭৬, ১৯৭৭, ১৯৭৮ (অধিনায়ক), ১৯৭৯, ১৯৮০, ১৯৮২, ১৯৮৩। গোল– ২৪টি (সিএফএল-১৪, বরদলৈ ট্রফি-৪টি, আইএফএ শিল্ড-১টি, ডুরান্ড কাপ-১টি, রোভার্স কাপ-১টি, ফেডারেশন কাপ-২টি, দার্জিলিং গোল্ড কাপ-১)।   ট্রফি জয় -  ক্যালকাটা ফুটবল লিগ (৪) – ১৯৭৬, ১৯৭৮, ১৯৭৯, ১৯৮৩। আইএফএ শিল্ড (৫)- ১৯৭৬ (যৌথ), ১৯৭৭, ১৯৭৮ (যৌথ), ১৯৭৯, ১৯৮২ ডুরান্ড কাপ (৫) – ১৯৭৪, ১৯৭৭, ১৯৭৯, ১৯৮০, ১৯৮২ (যৌথ) রোভার্স কাপ (২) - ১৯৭৬, ১৯৭৭ ফেডারেশন কাপ (৩) – ১৯৭৮ (যৌথ), ১৯৮০ (যৌথ), ১৯৮২ বরদলৈ ট্রফি (৪) – ১৯৭৪, ১৯৭৫, ১৯৭৬, ১৯৭৭ দার্জিলিং গোল্ড কাপ (৪) – ১৯৭৫, ১৯৭৬ (যৌথ), ১৯৭৯, ১৯৮২ নাগজি ট্রফি (১) – ১৯৭৮  মোট- ২৮টি।   মোহামেডান স্পোর্টিং – ১৯৮১, ১৯৮৪, ১৯৮৫   গোল – ৪টি (সিএফএল-১টি, ফেডারেশন কাপ-২টি, সঞ্জয় গান্ধী গোল্ডকাপ-১টি)।   ট্রফি জয় -  ক্যালকাটা ফুটবল লিগ – ১৯৮১ ফেডারেশন কাপ – ১৯৮৪ সঞ্জয় গান্ধী গোল্ড কাপ – ১৯৮১ স্টাফোর্ড কাপ - ১৯৮১ (যৌথ) নিজাম গোল্ডকাপ – ১৯৮৪ নাগজি ট্রফি – ১৯৮৪ রোভার্স কাপ - ১৯৮৪ দার্জিলিং গোল্ড কাপ – ১৯৮৪ বরদলৈ ট্রফি – ১৯৮৫  সর্বমোট- ৯টি  কোচিং ১৯৯০-৯১ মৌসুমে প্রসূন বন্দ্যোপাধ্যায়ও মোহনবাগানের কোচিং করিয়েছেন।  সাফল্য  ভারত কিংস কাপ তৃতীয় স্থান: ১৯৭৭The Indian Senior Team at the 1977 Bangkok Kings Cup:  indianfootball.de. Retrieved 21 November 2021.  ভারত অনূর্ধ্ব-২০  এএফসি এশিয়ান অনূর্ধ্ব-১৯ চ্যাম্পিয়নশিপ: ১৯৭৪  স্বতন্ত্র অর্জুন পুরস্কার: ১৯৭৯ শান-ই-মোহামেডান: ২০১৬   তথ্যসূত্র    আরো পড়ুন      বিষয়শ্রেণী:ভারতীয় ফুটবল ম্যানেজার বিষয়শ্রেণী:অর্জুন পুরস্কার প্রাপক বিষয়শ্রেণী:সপ্তদশ লোকসভার সদস্য বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:হাওড়া জেলার ব্যক্তি বিষয়শ্রেণী:কলকাতার রাজনীতিবিদ বিষয়শ্রেণী:ভারতীয় ক্রীড়াবিদ-রাজনীতিবিদ বিষয়শ্রেণী:১৯৮২ এশিয়ান গেমসের ফুটবলার বিষয়শ্রেণী:১৯৭৮ এশিয়ান গেমসের ফুটবলার বিষয়শ্রেণী:১৯৭৪ এশিয়ান গেমসের ফুটবলার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ষোড়শ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পঞ্চদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:কলকাতার ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:অষ্টাদশ লোকসভার সদস্য বিষয়শ্রেণী:আরিয়ান এফসির খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়